kardosdrur/scandi-wiki huggingface dataset:
Lindved Skov

Lindved Skov (på dansk også Lindeved Skov, på tysk Lindewitter Forst) er en omtrent 70 ha stor skov beliggende nord for Lindåen ved landsbyen Lindved på den slesvigske gest syd for grænsen. I administrativ henseende hører skoven under Lindved Kommune i Slesvig-Flensborg kreds i den nordtyske delstat Slesvig-Holsten. I den danske tid hørte skoven under Store Vi Sogn i Vis Herred (Flensborg Amt). Lindeved Skov er blandskov bestående af bøg - og eg-træer, medunder også kirsebær-træer. Blandt nåletræer kan nævnes rødgran, grøn douglasgran og ædelgran. Skoven er den eneste i Store Vi Sogn. Den er statsejet og drives af delstatens skovmyndigheder. I den danske tid var skoven en af de kongelige domæneskove.

Forleddet er trænavnet glda. lind. Efterleddet -ved betegner en skov (sml. oldnord. viðr).

Eksterne henvisninger 
 Lindved Skov

Noter 

Skove i Sydslesvig
Sydslesvig
Krampetvillingerne

Krampetvillingerne (originaltitel: The Cramp Twins) er en britisk animeret TV-serie skabt af Brian Wood, som begyndte  i 2002. Den handler om to tvillingebrødre som sjældent kommer overens med hinanden og derfor konstant skændes, som blev sendt på Cartoon Network fra 2001 til 2006.

Handling 
De bor i den fiktive by kaldet ’’Sæby’’ (Soap City). Deres forældre har også forskellige interesser, mor gør rent og have det smukt mens far er mest interesseret i cowboys og den vilde vest.

Danske Stemmer 

 Fru Krampe – Vibeke Dueholm
 Wayne Krampe – Søren Ulrichs
 Hr. Krampe – Thomas Mørk
 Lucien Krampe – Andreas Jessen
 Tony, Div Roller – Lasse Lunderskov
 Louise Engell
 Peter Røschke
 Sara Poulsen
 Thomas Mørk
 Vibeke Dueholm

Animerede tv-serier fra USA
Animerede tv-serier fra Canada
Tv-serier fra Storbritannien
Amerikanske tv-serier fra 2000'erne
Britiske tv-serier fra 2000'erne
Tv-programmer fra Cartoon Network
Tv-programmer fra BBC
Byskov (Sydslesvig)

Byskov (på tysk Büschauer Holz eller Büschauer Forst) er navnet på en tidligere gård og et omtrent 300 ha stor mose- og skovområde beliggende øst for Trenen på gesten i det centrale Sydslesvig. I administrativ henseende strækker sig skoven over både Langsted og Sølvested kommuner i Slesvig-Flensborg kreds i den nordtyske delstat Slesvig-Holsten. I den danske tid hørte skoven under Eggebæk Sogn (Ugle Herred). For at opdyrke heden blev der plantet nåletræer, så at skoven i dag er overvejende præget af ikke hjemmehørende grantræer som sitkagran og japansk lærk, men der findes også områder med bl.a. vortebirk, eg- og bøge-træer Skoven krydses af Hyrdebæk (Byskov Å, ty. Hirtenbek el. Büschau), som udspringer vest for Langsted i Hjalm Mose (Jalmer Moor). Nærliggende landsbyer er Langsted i nord og Kokholm, Hønning og Sollerup i syd. Omtrent 220 ha er udpeget som habitatområde under det fælleseuropæiske Natura 2000-projekt.

Byskov er første gang nævnt 1737. Forleddet må være subst. by for landsby, her den ved skellet mellem landsbyerne Langsted og Eggebæk beliggende skov.

Noter

Eksterne henvisninger 

 Skovstyrelsen Slesvig-Holsten om Byskoven

Skove i Sydslesvig
Amalie Littau

Amalie Littau (født 9. december 2001) er en kvindelig dansk fodboldspiller, der spiller midtbane for FC Nordsjælland i Gjensidige Kvindeligaen, siden 2019 og Danmarks U/19-kvindefodboldlandshold.

Karriere

Ballerup-Skovlunde Fodbold 
Littau startede hendes seniorkarriere for Ballerup-Skovlunde Fodbold, hvor hun spillede for både ligaholdet og klubbens ungdomshold. Hun stoppede i klubben i slutningen af juni 2018, hvor hun skiftede til topklubben Brøndby IF.

Brøndby IF 
Littau spillede for topklubben Brøndby IF i blot en enkelt sæson fra 2018 til 2019. I sin tid i klubben optrådte hun generelt ikke meget for ligaholdet, men mere ungdomsholdet. Hun har dog officielt vundet sølv i DBU Kvindepokalen 2019, samt ligavinder af Elitedivisionen 2018-19.

FC Nordsjælland 
I sommeren 2019, skiftede hun til storsatsende FC Nordsjælland, hvor hun fik meget mere spilletid og fast plads i truppens startopstilling. I sæsonen 2019-20, kunne hun og klubben fejrer både bronze og DBU Kvindepokalen 2020.

Landshold 
Hun har optrådt for både Danmarks U/16- og U/17-landsholdet. Hun debuterede d. 9. oktober 2019, for U/19-landsholdet mod . På U/19-landsholdet, har hun pr. juli 2020, spillet 9 officiele landskampe. Hun deltog desuden ved U/17-EM i fodbold for kvinder 2019 i Bulgarien, hvor holdet dog ikke nåede videre fra gruppespillet.

Referencer

Eksterne henvisninger 
 

Fodboldspillere fra Danmark
Kvindelige fodboldspillere fra Danmark
Fodboldspillere fra FC Nordsjælland (kvinder)
Fodboldspillere fra Brøndby IF (kvinder)
Fodboldspillere fra Ballerup-Skovlunde Fodbold
Carnival Youth

Carnival Youth er et lettisk indie rockband dannet i Riga i 2011. Bandet består af tvillingerne Edgards Kaupers (guitar og vokaler) og Emīls Kaupers (trommer og vokaler) samt Roberts Vanags (keyboard og vokaler) og Aleksis Luriņš (guitar og bas).

Den 26. maj 2014 udgav bandet deres første EP, Never Have Enough, og den 20. oktober samme år fulgte debutalbummet No Clouds Allowed, der modtog den lettiske nationale Zelta Mikrofons-pris (dansk: Den gyldne mikrofon-pris) for bedste debut.

I januar 2016 modtog bandet en European Border Breakers Awards for deres sucess i udlandet, hvor de ved samme lejlighed også vandt EBBA's publikumspris. I foråret 2016 udkom bandets andet album, Propeller.

Den 1. juni 2017 udkom deres tredje album, deres eneste udelukkende sunget på lettisk, Vienā vilcienā, og lige over to år senere, den 16. august 2019 udkom deres fjerde album, Good Luck.

De fleste synges på engelsk, men bandet havde i forbindelse med Letlands 100-års fødselsdag indspillet et helt album udelukkende på lettisk: Vienā vilcienā.

Udover i hjemlandet Letland har bandet spillet koncerter i blandt andet Canada, USA – heriblandt på SXSW – Østrig England, Ungarn, Finland og Tyskland.

Diskografi

EP'er 
 2014: Never Have Enough

Album 
 2014: No Clouds Allowed
 2016: Propeller
 2017: Vienā vilcienā
 2019: Good Luck
 2021: Naivais ku-kū

Referencer

Eksterne henvisninger 
 Officiel hjemmeside 
 

Musikgrupper fra Letland
Musikgrupper fra 2011
Peder Pedersen Knudsen

Peder Pedersen, kaldet Per Knudsen (født 12. maj 1866 i Vorupør, død 6. maj 1954 samme sted), var fisker og redningsmand. For redningshvervet modtog han Dannebrogsordenen og Redningmændenes medalje.

Slægt 
Per Knudsen var ud af en slægt af fiskere og husmænd, som næsten alle i Vorupør. Han var svigersøn til strandfoged og redningsmand Anders Josephsen.

Det har været fremført at Per Knudsens egentlige far skulle være en af to spanske søfolk, som var strandet i Vorupør og opholdt sig byen i længere tid, mens den officielle far Peder Christian Nielsen var undveget til Spanien i seks år efter at have gjort tjeneste i krigen i 1864. Hypotesen er blevet omtalt i flere lokalhistoriske artikler. Indtil nu er ingen af detaljerne blevet verificeret, hverken eksistensen af de strandede spaniolere eller Peder Christian Nielsens fravær i seks år.

Kaldenavnet Knudsen stammer fra oldefaderen Knud Christensen Finck (f. 1733) og farfaderen Niels Knudsen Finck (1777–17. februar 1851). Pedersen er patronymet fra faderen Peder Christian Nielsen, men hvis der var mere end én beboer med samme navn i byen, kunne farfaderens efternavn blive brugt som tilnavn i stedet for det officielle patronym (fadersnavn). Vorupør har haft eksempler på dette næsten helt op til vor tid.

Han er begravet på Vorupør gamle kirkegård.

Redningsmand og andre hverv 
Per Knudsen var redningsmand ved Nørre Vorupør redningsstation fra 1. oktober 1900. Ved modtagelsen af dannebrogsordenen skrev Per Knudsen i 1929 i sin levnedsbeskrivelse til ordenskapitlet:

Polarforsker Ludvig Mylius-Erichsens fortælling Strandvagt i bogen Nye Strandings-Historier (1905) bygger på mødet med Per Knudsen i 1905. Mylius-Erichsen, som var fritænker (ateist), fulgte den troende redningsmand på hans hverv som strandvagt langs stranden i mørke og hårdt vejr. Ved at møde mennesker og levevilkår på vestkysten ville Mylius-Erichsen forberede sig til Danmark-ekspeditionen til Nordøstgrønland i 1906, hvor han senere omkom.

Kildeangivelser 

 Peder Knudsen Pedersen, billede 3455, Lokalhistoriske billeder fra Thisted Kommune, thistedbilleder.dk

Riddere af Dannebrog
Fiskere
Danskere i 1800-tallet
Danskere i 1900-tallet
Pumpuang Duangjan

Pumpuang Duangjan () (født 4. august 1961, død 13. juni 1992) var en thailandsk pop- og luk-thung-sangerinde.

Liv og karriere
Pumpuang Duangjan blev født i Thab Kradan, Song Phee Nong, Suphanburi. Hun debuterede i 1975 med albummet Kaew Roe Phee. 

Hun mødte Kraisorn Leelamekhin i 1985, og efter at have været sammen i et år blev de gift i 1986. Året efter fik de en søn, Phet Leelamekhin.

Død
Hun døde som følge af lupus, på vej til hospitalet i Phitsanulok.

Den 4. august 2018 blev Duangjan hædret med en Google Doodle på hendes 57 års fødselsdag.

Diskografi 
Studiealbum
 1976 – Kaew Roe Phee ()
 1985 – Aue Hue Lor Jang ()
 1986 – Hang Noi Thoi Nid ()
 1991 – Grasshopper Tie a Bow ()
 1992 – Lok Khong Pueng ()

Referencer 

Sangere fra Thailand
Boris Hansen

Boris Mølgaard Hansen (født 1981) er en dansk forfatter bosat i Århus. Han er bedst kendt for sin fantasyserie Panteon Sagaen, der udkom på Tellerup fra 2016-2018.  

Boris Hansen er desuden kendt for dokumentaren “60 uger til udgivelse” sammen med forfatter Nanna Foss. Dokumentaren fulgte de to forfattere fra 7. september 2019 til 20. maj 2021 i deres kamp for at udgivet to nye bøger.  

I 2021 udgav Hansen Den Usynlige Krig, som er den første bog i en bogserie kaldet Tavse Verdener.

Biografi 
Hansen blev født i Århus. Han tog en bachelor i Digitalt design, IT, æstetik og interaktion på Århus Universitet og fik i 2012 en kandidatgrad i IT. Han arbejder vedsiden af sit forfatterskab som en del af udviklergruppen MegaNørd med at udvikle digital underholdning i nyskabende formater.

Karriere 
Hansen debuterede i 2006 med kriminalromanen Marburg-Eksperimentet, som han havde skrevet i samarbejde med sin kæreste Sara Bindeballe. Bogen blev skrevet som i forbindelse med konkurrencen Årets Århus-krimi 2006 som parret vandt. Bogen blev udgivet på Husets Forlag. 
I 2012 udkom Evigt Mørke som var hans første bog i Den Ældste Myte trilogi der blev udgivet hos forlaget Rosenkilde Bahnhof. Anden bog i trilogien, Solens Følge ud kom i 2013. I 2014 udkom den sidste bog i trilogien, Mytens Forbandelse. 
I 2016 udgav Hansen den første roman, Vejen til Panteon, i en planlagt bogserie kaldet Panteon-sagaen. Panteon-sagaen blev udgivet hos Forlaget Tellerup og endte med at indeholde fire titler hvor titel tre, Panteons Prøve, blev opdelt i to bind der blev solgt som et sæt. 
I 2021 udgav Hansen den første roman, Den Usynlige Krig, i en planlagt tetralogi under navnet Tavse Verdener. Bogen blev udgivet af CarlsenPuls og var afslutningen på forfatter dokumentaren 60 Uger til Udgivelse.

60 Uger til Udgivelse 
I sommeren 2019 startede Hansen et nyt projekt op i samarbejde med forfatter kollegaen Nanna Foss.
60 Uger til udgivelse var en forfatter dokumentar, hvor man kunne følge de to forfatteres skriveproces, fra de startede deres næste bog op til den blev udgivet. Præmissen var at begge forfattere skulle have en bog færdig til udgivelse inden Bogforum i Bella Center i Oktober 2020. Grundet COVID-19, forlagsskift og andre uforudsete omstændigheder blev denne deadline ikke mødt. 
Projektet involverede bland andet månedlige podcasts, YouTube videoer, Instagram opslag, Facebook live streams. 
Projektet blev officielt afsluttet i Maj 2021 da Hansen udgav Den Usynlige Krig.

Bibliografi 
 Marburg-Eksperimentet (2006)

Den Ældste myte 
 Evigt Mørke (2012)
 Solens Følge (2013)
 Mytens Forbandelse (2014)

Panteon-sagaen 
 Vejen til Panteon (2016)
 Akkanas Gåde (2017)
 Panteons prøve (del 1 og 2) (2018)
 Den tiende trone (2018)

Tavse Verdener 
 Den Usynlige Krig (2021)

Kilder 
 https://borishansen.squarespace.com/om-mig
 https://www.bronderslevbib.dk/broenderslev-forfatterskole
 https://bog.dk/dxm-boris-hansen/
 https://www.60uger.dk/ 

Romanforfattere fra Danmark
Mandlige forfattere i det 21. århundrede
Talassemtane Nationalpark

Talassemtane Nationalpark er en nationalpark i Rif-regionen i det nordlige Marokko.

Den 589,5 km² store nationalpark blev oprettet i oktober 2004 for at bevare den sidste af Marokkos truede skove med spansk ædelgran. 

Parken indeholder også andre plantearter, der er endemiske for det spanske / Maghrebi biodiversitetshotspot, såsom den truede Atlascedertræ og Andalusiske Belladonna Atropa baetica. Lammegrib og over 100 andre fuglearter er blevet observeret i parken.

Talassemtane er en del af det transkontinentale biosfærereservat i Middelhavet .

Parkens nærhed til den populære turistdestination, Chefchaouen, gør den til en populær vandredestination. Parkens højde spænder fra 350 til 1.050 meter over havet. 

Populære steder i parken er til Gudernes Bro en naturlig klippebro og landsbyerne El Kalaá og Akchour.

Verdensarvsstatus 
Nationalparken blev i 1998 føjet til UNESCOs verdensarvstentativliste i naturkategorien.

Referencer 

Nationalparker i Marokko
Kvastrup (Sydslesvig)

Kvastrup (dansk) eller Quastrup (tysk) er en bebyggelse beliggende ved Kvastrup Å i det centrale Angel i Sydslesvig. Administrativt hører bebyggelsen under Ølsby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Ølsby Sogn. Sognet lå i Strukstrup Herred (Gottorp Amt, Sønderjylland), da området tilhørte Danmark.

Lidt syd for Kvastrup ved grænsen til Bøglund ligger den 11 ha store Kvastrup Skov (Quastruper Holz). Skoven er statsejet og består overvejende af blandskov med bøg, eg, ask og rødgran. I nærheden ligger desuden den 123 ha store statsejede Okselbæk Skov (ty. Ausselbeker Gehege, angeldan. Awselbæk).

Kvastrup er første gang nævnt 1445. Stednavnet henføres til tilnavnet kvast (sml. kvast for buste)

Noter 

Angel
Amanda Andradóttir

Amanda Jacobsen Andradóttir (født 18. marts 2003) er en kvindelig islandsk/norsk fodboldspiller, der spiller for den svenske Kristianstads DFF i Damallsvenskan siden 2022 og Islands kvindefodboldlandshold.

Karriere 
Hun har tidligere spillet det meste af sine ungdomsår i klubberne Knattspyrnufélagið Víkingur og Valur, men flyttede i sommeren 2019 til Danmark, for at spille for Fortuna Hjørrings U18 DM-hold. Hun spillede dog kun 2 kampe for holdet, inden Coronaviruspandemien ramte. Med hendes store potentiale er hun i en tidlig alder blevet en eftertragtet spiller flere europæiske lande. Hun skiftede dog til topklubben FC Nordsjællands kvindehold i juli 2020.

Hun blev født i Norge og har en norsk mor og har derfor dobbelt statsborgerskab. Situationen kan opstå, at hun kunne vælge at spille for , der ligger som nummer 12 på FIFA's verdensrangliste for kvinder, mens  er nummer 19. Hun fik i 2021 sin officielle debut for Islands kvindefodboldlandshold og blev efterfølgende også udtaget til EM i kvindefodbold 2022 i England.

Referencer

Eksterne henvisninger 
 

Kvindelige fodboldspillere fra Island
Kvindelige fodboldspillere fra Norge
Fodboldspillere fra FC Nordsjælland (kvinder)
Fodboldspillere fra Fortuna Hjørring
Kvindelige fodboldspillere i Elitedivisionen fra Island
Catrine Gryholt

Catrine Gryholt Larsen (født 16. marts 1993 i Taastrup) er en kvindelig dansk fodboldspiller, der spiller i forsvaret for FC Nordsjællands kvindehold i Gjensidige kvindeliga.

Karriere

Klubhold 
Hun har tidligere spillet for Taastrup FC i Elitedivisionen og Greve Fodbolds kvindehold i 1. division. I sommeren 2019, skiftede hun så til FC Nordsjælland, hvor hun siden har haft en stor og central rolle på holdet. Hun er desuden holdets anfører og var med til at vinde bronze i ligaen og vinde Sydbank Kvindepokalen i 2020, i klubbens første sæson i landets bedste række Elitedivisionen.

Landshold 
Hun har tidligere optrådt for U/16-landsholdet tilbage i 2008, hvor hun nåede at spille 6 landskampe. Hun spillede desuden en enkelt landskamp for U/17-landsholdet, samme år.

Meritter 
Sydbank Kvindepokalen:
Vinder (1): 2020
Elitedivisionen:
Bronze (1): 2020

Referencer

Eksterne henvisninger 
 

Fodboldspillere fra FC Nordsjælland (kvinder)
Fodboldspillere fra Greve Fodbold
Kvindelige fodboldspillere fra Danmark
Henrik Stangeberg

Henrik Stangeberg (død 1465) var biskop i Ribe fra 1454 til sin død.

Han nævnes 1428 som Kannik i Ribe, og i 1454 fulgte ham Christiern Hemmingsen på Ribe Bispestol.

Eksterne kilder/henvisninger 

 1428. 13. april., Diplomatarium Danicum nr. 14280413001, online siden: 2010, besøgt: 2020-07-27+02:00

Biskopper over Ribe Stift
Førreformatoriske katolske biskopper fra Danmark
Danskere i 1400-tallet
Nålehus

Et nålehus er en ældre type opbevaringsdåse eller -hylster til synåle. Et nålehus var af og til en del af kvindedragten. Før industrialiseringen var synåle håndlavede og kostbare. Derfor blev der passet godt på dem. Nålehuse kan fremstilles af mange materialer (f.eks. metal, ben, elfenben, læder, træ) og mere eller mindre dekorerede. 

Vikingetidens nålehus bestod oftest af en vandret hængende cylinder med åbning i hver ende. I midten sad en uldtot som nålene blev stukket ind i. I middelalderen hang cylinderen normalt lodret og kunne have et låg.

Selv om nåle blev billige i det 19. århundredes England, producerede firmaet William Avery & Son, der fremstillede nåle, mellem 1869 og 1887 en række figurlige nålehuse af messing. I victoriatidens England blev "en Avery" synonymt med et nålehus.

Galleri

Arkeologiska artefakter
Håndarbejde
Sömnad
Holger Juul Hansens filmografi

Holger Juul Hansen (født 14. august 1924 i Nyborg, død 19. marts 2013 i København)
var en dansk film-, tv- og teaterskuespiller. Juul Hansen blev især kendt for rollen som den konservative bankdirektør Hans Christian Varnæs i tv-serien Matador (1978-82). I sin senere karriere fik han succes som den vege og gemytlige overlæge Moesgaard i tv-serierne Riget (1994) og Riget II (1997)en rolle, han modtog to Bodilpriser for.

Spillefilm

Tv-serier 

 Kollektionen (1962)
 Affæren (1964)
 Huset på Christianshavn (1970-1977), afsnit 16, 19 - ekspedient i Sportsudstyrsforretning og Kontorist
 I Adams verden (1973)
 Anne Sophie Hedvig (1975)
 Matador (1978-1982) - Hans Christian Varnæs
 Anthonsen (1984), afsnit 4 og 5
 Mor er major (1985)
 Riget I (1994)
 Riget II (1997)
 Den hemmelige tunnel (1997)
 Madsen og co. (1996-2000), afsnit 30
 Sommer (2008), afsnit 5

Referencer 

Filmografi
Hansen, Holger Juul
Hannah Bacon

Hannah Clare Bacon (født 6. marts 1998) er en kvindelig australsk fodboldspiller, der spiller forsvar for AGF i Gjensidige Kvindeliga.

Karriere 
Hun har tidligere spillet for australske Sydney FC i W-League, fra 2015 til 2017. I 2017, skrev hun kontrakt med den norske klub SK Trondheims-Ørn, hvor hun spillede frem til 2018. Derefter skiftede hun til den mindre klub Byåsen IL, hvor hun nåede at spille fire kampe, før hun flyttede til Frankrig. Hun skiftede i sommeren 2019, til den danske VSK Aarhus i Elitedivisionen - senere AGF.

Hun har derudover også optrådt for Australiens U/17-landshold og deltog også ved U/17-Asienmesterskabet i fodbold for kvinder 2017 i Nanjing.

Privatliv 
Hun danner privat par sammen med den australske landsholdspiller Alex Gersbach, der ligeledes spiller for AGF's herrehold.

Referencer

Eksterne henvisninger 
 
 

Kvindelige fodboldspillere fra Australien
Fodboldspillere fra AGF Fodbold (kvinder)
Fodboldspillere fra VSK Aarhus (kvinder)
Rosenborg BK Kvinner

Rosenborg Ballklub Kvinner (tidligere Sportsklubben Trondheims-Ørn) er en norsk kvindefodboldklub hjemmehørende i Trondheim. Holdet spiller i norske Toppserien, pr. sæsonen 2020-21.

Som Trondheims-Ørn, har klubben vundet Toppserien hele syv gange, hvilket er lige så mange gange som LSK Kvinner FK. Derudover har klubben vundet den norske pokalturnering otte gange.

Aktuel trup

Referencer

Eksterne henvisninger 
 Klubbens officielle hjemmeside

Etableret i 2020
Etableret i 1917
Kvindefodboldklubber i Norge
Norgesmesterskapet i fotball for kvinner

Norgesmesterskapet i fotball for kvinner (dansk: Norgesmesterskabet i fodbold for kvinder) er Norges Fotballforbunds landsdækkende pokalturnering for kvindeklubhold. Turneringen er afviklet årligt siden 1978, og der kåres hver sæson en pokalmester.

LSK Kvinner FK er forsvarende mester, pr. 2019.

Den første pokalfinale blev spillet på Ullevaal Stadion, hvorefter den blev spillet på en af finaleholdenes hjemmebane frem til 1988. Siden er finalerne blev spillet på Bislett Stadion, Åråsen Stadion og Telenor Arena.

Liste over pokalfinaler

Eksterne henvisninger 
 Hjemmeside hos Norges Fotballforbund
 Turneringen hos women.soccerway.com

Noter 

Nationale pokalturneringer i fodbold
Etableret i 1981
Kvindefodbold i Norge
Sous (flod)

Sous-floden eller Souss-floden (Berber: Asif en Sus, arabisk: واد سوس) er en flod centralt i det sydlige Marokko i Souss-Massa-regionen. Det har sin oprindelse i bjergkæden Høje Atlas og løber mod vest forbi Aoulouz, Taroudannt, Oulad Teima, Inezgane og Aït Melloul. Afvandingsområdet er beskyttet mod Saharas ørkenklima af Antiatlas- bjergene og er en af Marokkos mest frugtbare regioner.

Aoulouz-dæmningen er flodens største dæmning.

Referencer 

Floder i Marokko
Jbel Toubkal

Jbel Toubkal (eller Jebel Toubkal, Djebel Toubkal) er den højeste top i Atlasbjergene.
Bjerget, som er 4.167 meter højt, ligger i det sydvestlige Marokko. Jbel Toubkal er landets højeste bjerg, og også det højeste bjerg i Nordafrika og populært blandt bjergbestigere.
Bjerget er hjemsted for Toubkal Nationalpark, og floden Sous har sit udspring på bjerget.

Kilder og henvisninger 

Marokkos geografi
Politisk leder

En politisk leder er, hos nogle af de danske politiske partier, den ledende figur i partiets parlamentariske arbejde. Radikale Venstre, Alternativet og Liberal Alliance benytter alle en todelt organisatiorisk ledelsesstruktur, hvor at en landsformand hovedsageligt er ansvarlig for partiforeningens interne arbejde, medens den politiske leder er ansvarlig for partiets parlamentariske arbejde. 

I størstedelen af de danske partiforeninger, er der dog tradition for at begge ansvarsområder er centreret hos en enkelt formand.

Organisationsledelse
Politiske embeder

no:Parlamentarisk leder
nn:Parlamentarisk leiar
en:Parliamentary leader
fr:Leader parlementaire
Tazekka Nationalpark

Tazekka Nationalpark er en nationalpark i Marokko. Den blev oprettet i 1950, oprindeligt med et område på 6,8   km², for at beskytte de naturlige ressourcer omkring Jbel Tazekka (højde 1.980 m), især lunde af cedertræer (Atlasceder), som er isoleret på denne top i Mellematlas.

I 1989 blev parken udvidet til at omfatte næsten 120 km² med vigtige områder, bl.a. med skove af korkeg og steneg samt kløfter, huler, og landskaber.

Adgang 
Tazekka National Park er beliggende i Mellematlas nær byen Taza .

Klima 
Atmosfærisk fugt kondenserer, og danner stigningsregn. Som et resultat aaf de opstigende lufmasser ses ofte en capsky og der falder årligt cirka 180   cm nedbør, især i form af sne.

Fauna 
Pattedyr er repræsenteret ved nordafrikansk vildsvin (Sus scrofa algira), hulepindsvin (Hystrix cristata), oddere (Lutra lutra), almindelig genette (Genetta Genetta), harer (Lepus capensis), algeriske ulve (Canis Anthus algirensis) og rød ræv (Vulpes vulpes ).

Afrikanske leoparder (Panthera pardus panthera), stribede hyæner (Hyaena hyaena) og ørkenlos (Caracal caracal), som tidligere har været gang i området. Berberhjorten (Cervus elaphus barbarus) har også været væk, men er vendt tilbage.

Referencer 

 Officielt websted [fransk]

Nationalparker i Marokko
IUCN Kategori II